Diari Oficial de la Generalitat Valenciana


Sumari del DOGV 5457, del 23-02-2007 (2007/1191)

Notificació a Alcoalba, SL, i altres de la sentència dictada en les actuacions del juí ordinari número 679/2004.
----------------------------------------------------------------------------------------------------------------

### Dades del document

Número de DOGV
:   5457

Data del DOGV
:   23-02-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/1191


Data del document
:   03-01-2007

Organisme emissor
:   Jutjat de Primera Instància Número 4 d'Elx

Tipus de document
:   Edicte

Descriptors 

:   * sistema judicial

Procediment: assumpte civil 679/2004  
Juí: juí ordinari 679/2004  
Part demandant: Manuel Tomás Puig i Manuel Riquelme Riquelme  
Part demandada: Alcoalba, SL, i hereus d'Álvaro Magro Magro  
En el juí a què es fa referència s'ha acordat lliurar a la part demandada la cèdula el text de la qual, literalment, diu així:  
"Decisió  
Que, amb l'estimació íntegra de la demanda interposada per Cristina Navarro Pascual, en nom i representació de Manuel Tomás Puig i de Manuel Riquelme Riquelme, contra Alcoalba, SL, en situació processal de rebel·lia, i contra Álvaro Magro Magro, representat pel procurador Francisco Javier García Mora, condemne Alcoalba, SL, i Francisco, Federico, Ignacio, Inmaculada i María de las Mercedes Lucas Magro, com a hereus d'Álvaro Magro Magro, per una banda, a atorgar a favor de Manuel Tomás Puig escriptura pública de compravenda de la plaça d'aparcament número 8 situada a Crevillent, carrer de Castelló, número 1, inscrita al Registre de la Propietat número 3 d'Elx, al tom 1.185, llibre 349, foli 40, finca número 26.921-A. I, per l'altra banda, a atorgar a favor de Manuel Riquelme Riquelme escriptura pública de compravenda de la plaça d'aparcament número 9 situada a Crevillent, carrer de Castelló, número 1, inscrita al Registre de la Propietat número 3 d'Elx, al tom 1.185, llibre 349, foli 42, finca número 26.923-A. Estes escriptures s'han d'atorgar en el termini de 30 dies des de la fermesa d'esta sentència i les despeses que estes originen les han d'assumir els actors, cada un l'atorgada a favor seu. I condemne Alcoalba, SL, a les costes causades a l'actor.  
Contra esta resolució s'hi pot interposar un recurs d'apel·lació que ha de resoldre la Secció Setena de l'Audiència Provincial d'Alacant, amb seu a Elx, si es prepara davant este jutjat d'acord amb el que disposa l'article 457 de la Llei 1/2000, de 7 de gener, d'Enjudiciament Civil, en el termini de cinc dies comptadors des de l'endemà de la notificació.  
Esta és la meua sentència, de la qual s'expedirà un testimoniatge per a unir-lo a les actuacions, que pronuncie, mane i firme".  
Atés el desconeixement de l'actual domicili o residència de la part demandada, mitjançant la provisió de data de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el Diari Oficial de la Comunitat Valenciana per a portar a efecte la diligència de notificació de la sentència.  
Elx, 3 de gener de 2007.- La secretària judicial: María del Mar Garcerán Doñate.